
[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei
           


Pl. x.  333/2010

şi Comunicaţiilor

















Domnului deputat Costică Canacheu, 

Preşedintele Comisiei pentru apărare, ordine publică şi siguranţă naţională
AVIZ

asupra proiectului de Lege privind înfiinţarea, organizarea şi funcţionarea Sistemului Informatic Naţional de Semnalări şi participarea României la Sistemul de Informaţii Schengen
În conformitate cu prevederile art. 95 şi 115 din Regulamentul Camerei Deputaţilor republicat, Biroul Permanent a trimis spre dezbatere şi avizare Comisiei pentru tehnologia informaţiei şi comunicaţiilor proiectul de Lege privind înfiinţarea, organizarea şi funcţionarea Sistemului Informatic Naţional de Semnalări şi participarea României la Sistemul de Informaţii Schengen - Pl. x.  333/2010.
Proiectul de lege are ca obiect de reglementare înfiinţarea, organizarea şi funcţionarea Sistemului Informatic Naţional de Semnalări, în scopul constituirii unui sistem naţional operaţional, prin armonizarea legislaţiei interne din domeniu cu prevederile specifice Sistemul de Informaţii Schengen de a doua generaţie (SIS II), în vederea aderării României la spaţiul Schengen. Totodată, se are în vedere crearea cadrului juridic necesar aplicării Deciziei 2007/533/JAI a Consiliului privind înfiinţarea, funcţionarea şi utilizarea  Sistemul de Informaţii Schengen de a doua generaţie (SIS II), a Regulamentului CE nr.1987/2006 al Parlamentului European şi al Consiliului din 20 decembrie 2006 privind instituirea, funcţionarea şi utilizarea Sistemul de Informaţii Schengen de a doua generaţie (SIS II), precum şi a Regulamentului CE nr.1986/2006 al Parlamentului European şi al Consiliului din 20 decembrie 2006 privind accesul la Sistemul de Informaţii Schengen de a doua generaţie (SIS II) al serviciilor competente, în statele membre, pentru eliberarea certificatelor de înmatriculare a vehiculelor.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au examinat proiectul  de lege şi, în urma dezbaterilor, au hotărât cu majoritate de voturi a membrilor prezenţi, avizarea favorabilă a proiectului de lege.
.
PREŞEDINTE,

Relu Fenechiu

